**Fizuli Cavadov** (1 sentyabr 1966, Zirə, Azərbaycan SSR - 30 noyabr 2021, Xızı rayonu, Azərbaycan) — Azərbaycanlı hərbçi-şturman, polkovnik. Azərbaycan Hərbi Hava Qüvvələrinin baş inspektoru, Dövlət Sərhəd Xidməti'nin Mərkəzi aparatında aviasiya idarəsinin rəisi, Birinci Qarabağ müharibəsi, Aprel döyüşləri və İkinci Qarabağ Müharibəsi iştirakçısı.

Həyatı
------

Füzuli Cavadov 1966-cı il sentyabrın 1-də Bakı şəhərinin Zirə qəsəbəsində doğulub. Orta təhsilini Zirə qəsəbəsi 241 nömrəli məktəbdə bitirib.

Xidməti
-------

Füzuli Cavadovun həqiqi hərbi xidməti Rusiyanın Arxangelsk şəhərində keçib. Xidmətini başa vurduqdan sonra Azərbaycana qayıdıb. 1990-1991-ci illərdə Milli Orduda qulluq edib və Birinci Qarabağ müharibəsi iştirakçısı olub. 1992-1994-cü illərdə Qaladakı hərbi hissədə hazırlıq kursunu bitirib və eskadrilya komandiri vəzifəsinə qədər yüksəlib.
Daha sonra qazandığı uğurlarla irəli gedərək, Müdafiə Nazirliyində xidmətə başlayıb. Müdafiə Nazirliyinin Hərbi Hava Qüvvələrinin baş inspektoru vəzifəsində çalışıb. 2011-ci ildə Dövlət Sərhəd Xidmətində təyyarəçi-inspektor kimi işə başlayıb. Xidməti dövründə 4 müxtəlif (Mi-24, Ka-27, Mi-8 və Mi-17) modifikasiyalı helikopterlərdə uçuş icazəsinə və müxtəlif sertifikatlara yiyələnmişdir. 2021-ci ilin sentyabr ayından Dövlət Sərhəd Xidmətinin Mərkəzi aparatında aviasiya idarəsinin rəisi təyin edilib.

Ailəsi
------

Ailəli idi. Nərmin adlı qızı və İkram adlı oğlu yadigar qalıb.

Ölümü
-----

*border=none Əsas məqalə: Qaraheybət helikopter qəzası*
30 noyabr 2021-ci ildə Azərbaycan Respublikası Dövlət Sərhəd Xidmətinin (DSX) hərbi helikopteri Xızı rayonu ərazisində yerləşən "Qaraheybət" aviasiya poliqonunda təlim uçuşları yerinə yetirərkən qəzaya uğramışdır. İlkin məlumatlara görə, helikopterin qəzaya uğraması nəticəsində 14 nəfər həlak olmuş, 2 nəfər isə yaralanmışdır. Fizuli Cavadov və 13 zabitlə ertəsi gün Sərhədçi İdman Olimpiya Mərkəzində vida mərasimi keçirilmişdir. Fizuli Cavadov Zirə Şəhidlər Xiyabanında dəfn olunmuşdur.

Xatirəsi
--------

Fizuli Cavadovun adı Zirə qəsəbəsindəki küçələrdən birinə verilib.

Təltifləri
----------

* "Qüsursuz xidmətə görə" 3-cü dərəcəli medalı III dərəcəli "Qüsursuz xidmətə görə" medalı
* "Azərbaycan Respublikası Silahlı Qüvvələrinin 90 illiyi (1918-2008)" yubiley medalı Silahlı Qüvvələrinin 90 illiyi yubiley medalı
* "Azərbaycan Respublikası Silahlı Qüvvələrinin 95 illiyi (1918-2013)" yubiley medalı Silahlı Qüvvələrinin 95 illiyi yubiley medalı
* "Hərbi xidmətlərə görə" medalı "Hərbi xidmətlərə görə" medalı
* "Azərbaycan Respublikası Silahlı Qüvvələri Veteranı" medalı "Azərbaycan Respublikası Silahlı Qüvvələri Veteranı" medalı
* 3-cü dərəcəli "Vətənə xidmətə görə" ordeni "Vətənə xidmətə görə" 3cü dərəcəli orden

İstinadlar
----------

1. ↑  "Bir həftədə ailənin iki böyük itkisi: Biri "Əfsanəvi Füzuli Cavadov"". 2021-12-06 tarixində arxivləşdirilib. İstifadə tarixi: 2023-09-30.
2. ↑  Şəhid Polkovnik Fizuli Cavadov
3. ↑  "Military helicopter crash in Azerbaijan kills 14, wounds 2". Associated Press (ingilis). 30 noyabr 2021. 2021-11-30 tarixində arxivləşdirilib. İstifadə tarixi: 30 noyabr 2021 – The Times of Israel vasitəsilə.
4. ↑  "Military helicopter crash in Azerbaijan kills 14". Washington Post (ingilis). 30 noyabr 2021. İstifadə tarixi: 1 dekabr 2021.[*ölü keçid*]
5. ↑  "Azerbaijan says 14 dead in military helicopter crash". Hürriyet Daily News (ingilis). 30 noyabr 2021. 2021-11-30 tarixində arxivləşdirilib.
6. ↑  *Kazımoğlu, Mirmahmud.* "Helikopter qəzasında həlak olan hərbi qulluqçularla vida mərasimi keçirilir". Report İnformasiya Agentliyi (az.). 1 dekabr 2021. 2021-12-01 tarixində arxivləşdirilib. İstifadə tarixi: 1 dekabr 2021.
7. ↑  *Qərib, Səid.* "Bu gün helikopter qəzasında həlak olan hərbi qulluqçularla vida mərasimi keçiriləcək". Report İnformasiya Agentliyi (az.). 1 dekabr 2021. 2021-12-01 tarixində arxivləşdirilib. İstifadə tarixi: 1 dekabr 2021.

Xarici keçidlər
---------------

* "Deyirdi, helikopter pilotlarının müharibədə ölümü dəhşətli olur..."
* Vətən Qəhrəmanları - Şəhid: Polkovnik Fizuli Cavadov
* Komandir-şəhid Füzuli Cavadova həsr olunmuş sənədli film.